Sărbătorile pascale în diaspora, gânduri de bine și dor de casă. Elena Agapi, originară din Piatra Neamț, din 2006, stabilită la Roma. Emisiunea ”Weekend cu prieteni” (5.05.2024)
În Italia, acolo unde sunt închegate comunități românești, după slujbele din bisericile ortodoxe, s-a auzit vestea Învierii Domnului. Conaționalii stabiliți în peninsulă de ani de zile păstrează tradiția, obiceiurile, chiar și cele culinare, și care sunt legate de sărbătoarea pascală.
Mărturie pentru toate acestea este și ceea ce povestește Elena Agapi. Ea este originară din Piatra Neamț, dar din 2006, trăiește la Roma. De la bucatele pregătite, participarea la slujbele de la biserică, până la emoția nedisimulată atunci când gândurile se îndreaptă către locurile natale, toate se regăsesc așezate pe firul dialogului cu Elena Postelnicu, corespondent Radio România în Italia.